पेट्रोल-डीजल के दामों में बदलाव नहीं, 16 राज्यों में 100 रुपए लीटर के ऊपर बिक रहा पेट्रोल
Petrol Diesel Price Today - [Aaj Petrol Diesel Ka Rate Kya Rahega]. पेट्रोल और डीजल की कीमतों में आज यानी 16 अप्रैल को भी कोई बदलाव नहीं हुआ है। करीब 11 महीनों से दाम स्थिर बने हुए हैं।
पेट्रोल और डीजल की कीमतों में आज यानी 16 अप्रैल को भी कोई बदलाव नहीं हुआ है। करीब 11 महीनों से दाम स्थिर बने हुए हैं। दिल्ली में पेट्रोल की कीमत 96.72 रुपए, जबकि डीजल 89.62 रुपए प्रति लीटर पर बिक रहा है। वहीं मुंबई में पेट्रोल 106.31 रुपए और डीजल 94.27 रुपए प्रति लीटर पर है।
सबसे महंगा फ्यूल श्रीगंगानगर में
भारत में सबसे महंगा फ्यूल राजस्थान के श्रीगंगानगर में बिक रहा है। यहां एक लीटर पेट्रोल की कीमत 113.30 रुपए प्रति लीटर और डीजल की कीमत 98.07 रुपए प्रति लीटर पर पहुंच गई है। वहीं महाराष्ट्र के परभणी में पेट्रोल 109.26 रुपए प्रति लीटर और डीजल 95.66 रुपए प्रति लीटर बिक रहा है।
मई 2022 के बाद से कीमतों में बदलाव नहीं
आखिरी बार मई 2022 में पेट्रोल-डीजल की कीमतों में बदलाव किया गया था। तब पेट्रोल पर 8 रुपए और डीजल पर 6 रुपए प्रति लीटर उत्पाद शुल्क घटाया गया था। इससे पेट्रोल और डीजल के दाम 9.5 रुपए और 7 रुपए कम हो गए थे। जुलाई 2022 में, महाराष्ट्र सरकार ने पेट्रोल और डीजल पर VAT में 5 रुपए और 3 रुपए प्रति लीटर की कटौती की थी।
16 राज्यों में पेट्रोल 100 के ऊपर
देश के 16 राज्यों में पेट्रोल 100 रुपए प्रति लीटर के ऊपर है। मध्य प्रदेश, आंध्र प्रदेश, बिहार, महाराष्ट्र, कर्नाटक, मणिपुर, तेलंगाना, पंजाब, झारखंड, सिक्किम, ओडिशा, केरल, तमिलनाडु, पश्चिम बंगाल, छत्तीसगढ़ और राजस्थान के सभी जिलों में पेट्रोल 100 रुपए पर पहुंचा गया है। वहीं डीजल की बात करें तो ये ओडिशा, राजस्थान और मध्य प्रदेश में 100 रुपए से भी ऊपर निकल गया है।
रोजाना सुबह 6 बजे तय होते हैं पेट्रोल-डीजल के रेट
ऑयल मार्केटिंग कंपनियां कीमतों की समीक्षा के बाद रोज़ाना पेट्रोल और डीजल के रेट तय करती हैं। इंडियन ऑयल , भारत पेट्रोलियम और हिंदुस्तान पेट्रोलियम रोज़ाना सुबह 6 बजे पेट्रोल और डीजल की दरों में संशोधन कर जारी करती हैं।
पाकिस्तान में 10 रुपए लीटर महंगा हुआ पेट्रोल
पाकिस्तान में पेट्रोल के दाम में 10 रुपए (पाकिस्तानी रुपए) की बढ़ोतरी का फैसला किया गया है। इसके बाद देश में एक लीटर पेट्रोल की कीमत 282 रुपए प्रति लीटर हो गई है। इसके अलावा केरोसिन के भाव में भी 12.90 रुपए की बढ़ोतरी की गई है। जिससे इसकी कीमत 202.73 रुपए प्रति लीटर हो गई है।